钦定古今图书集成/明伦汇编/闺媛典/第303卷 > 皇清三十六 > 魏以嘉妻赵氏
## 钦定古今图书集成/明伦汇编/闺媛典/第303卷 > 皇清三十六 > 魏以嘉妻赵氏

按《武乡县志》：“赵氏，生员魏以嘉妻。夫亡，氏年二十七，哀毁不食，誓以死，从父以抚孤劝，乃止。子长，娶段氏，寻夭。继甥为嗣，娶史氏，又寡。姑妇三嫠，相依不十载，两妇相继殁，止留氏一人。茕茕孤苦，哭翁姑灵几前，呕血数升。青乌家言：魏氏茔兆不吉，乃典鬻箱箧，购地改葬。手拾骸骨，泪血殷草。事毕，痛哭触地几死。扶” 归教史出幼孙振翼成立，为诸生，守节四十一年。